BASES DA CONVOCATORIA PARA A CONTRATACIÓN DE OPERARIO DE SERVICIOS MÚLTIPLES
ADMINISTRACIÓN LOCAL — Municipal — Entidade Local Menor de Vilasobroso (Mondariz) (Persoal, oposicións, 22/02/2021)

-Tendo en conta que tal como sinala o artigo 158 da Lei 5/1997 de 22 de xullo de Administración Local de Galiza o día 21 de xuño de 2019 constitúese a Xunta Veciñal da Entidade Local de Vilasobroso Composta polo Sr. Presidente, D. Alexandre Estévez Gil, e dou Vogais, D. Carlos Dario Verdun Boulmaiz e D. Ndiasse Andres Cristobal Yotov Oyonate. -Constatando que con data 2 de decembro de 2019 é publicada no BOPPO o nomeamento aprobado por unanimidade da Xunta Veciñal da Lidia Manuela Chaairi Stefanelli segundo o artigo 3 do Real Decreto Lei 10/2019, DªConsorcia Caunedo Sabi. -Á Vista de que a Xunta Veciñal reunida en Vilasobroso o día nove de Xaneiro do 2021 aproba por unanimidade a necesidade de contratación dun operario para realizar labores múltiples a tempo parcial un máximo de seis meses para o ano 2021 e aproba os orzamentos para o 2021 nos que se inclúe unha partida de oito mil (8000) euros para contratación de persoal. - Visto que a Entidade Local Menor de Vilasobroso dispón de fondos suficientes para afrontar os orzamentos aprobados na Xunta Veciñal o día nove de Xaneiro de 2021 nos cales se especifica unha partida para contratación de persoal de oito mil euros. -Visto que o certificado asinado pola Sra. Secretaria da Entidade Local de Vilasobroso, DªAstrid Maria Poplawski Balah e polo Sr. Presidente da entidade D. Eliam Juan Federico Bowler Clario que certifica o exposto nos dous últimos parágrafos. -O Presidente da Entidade Local de Vilasobroso seguindo o regulado na Lei 5/1997, do 22 de xullo, de Administración local de Galiza. Primeiro.- Aprobar as bases da convocatoria para a contratación laboral temporal dunha persoa que realice tarefas de operario de servizos múltiples na Entidade Local de Vilasobroso. Segundo.- Publicar o texto das Bases para a contratación laboral temporal dunha persoa que realice tarefas de operario de servizos múltiples no Entidade Local de Vilasobroso no Boletín Oficial da Provincia de Pontevedra, no taboleiro de anuncios electrónico e na páxina web www.vilasobroso. sedelectronica. gal/ Terceiro.- De acordo coas bases Específicas que rexen o proceso, será publicado no BOPP proximamente o prazo de convocatoria para entregar as instancia coa debida publicidade e transparencia. Cuarto.- Dar conta desta Resolución a Xunta Veciñal e a Sra. Secretaria. Quinto.- Contra esta resolución que esgota a vía administrativa, poderá interpoñer recurso potestativo de reposición ante o mesmo órgano que o ditou no prazo dun mes, artigos 124 Lei 39/2015, de 1 de outubro, do Procedemento Administrativo Común das Administracións Públicas ou ben recurso contencioso – administrativo perante o Xulgado do Contencioso – Administrativo de Pontevedra no prazo de dous meses, segundo o artigo 46 da Lei 29/98, do 13 de xullo, Reguladora da Xurisdición Contencioso – Administrativa. O obxecto da convocatoria é a contratación laboral temporal, na modalidade de “obra ou servizo determinado”, e utilizando o concurso-oposición como sistema de selección, dunha persoa que realice tarefas de operario de servizos múltiples no Entidade Local de Vilasobroso durante un período de tempo de seis 6 meses para realizar un servizo múltiples no eido de competencia da Entidade Local Menor de Vilasobroso O contrato laboral que se realizará coa persoa seleccionada será de duración determinada, por obra ou servizo, cunha xornada laboral de tempo parcial, por un período de tempo que comprenderá a duración de seis (6) meses, coa distribución de xornadas que estableza a Alcaldía. As vacacións e o horario, que poderá ser partido en xornada de mañá e tarde, e de luns a domingo, adaptaranse ás necesidades do servizo. Número de postos de traballo: 1 (UN) Clase: persoal laboral temporal Xornada: 25 horas semanais Nivel de titulación mínimo esixido: non se esixe Denominación do posto: operario de servizos múltiples Funcións: recollida de residuos, limpeza viaria, traballos en vías e obras, colocación de sinais, labores de mantemento de fontes públicas e presas, xardíns, roces e zonas verdes, traballos de cachotaría e albanelería e calquera outra función de reforzo e axuda ó persoal da Entidade Local noutras actividades que sexan necesarias. Grupo de cotización: 10 Duración do contrato: Seis (6) meses. Retribucións brutas mensuais: 695,00 €, que se distribuirán en salario base: 594 € máis parte proporcional paga extra: 101€. 1.-Para seren admitidos ó presente proceso selectivo os/as aspirantes deberán reunir os seguintes requisitos: a) Ter a nacionalidade de calquera dos Estados membros da Unión Europea, o ou a cónxuxe dos nacionais dos Estados membros da Unión Europea, calquera que sexa a súa nacionalidade e sempre que non estean separados de dereito, e os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores de dita idade dependentes; as persoas incluídas no ámbito de aplicación dos Tratados Internacionais celebrados pola Unión Europea e ratificados polo Estado Español nos que sexa de aplicación a libre circulación de traballadores; e os estranxeiros con residencia legal no Estado Español. Acreditarase coa fotocopia compulsada do DNI. b) Posuír a capacidade funcional para o desempeño das tarefas atribuídas ao posto de traballo. c) Ter cumpridos 16 anos de idade e non ter acadado a idade máxima de xubilación forzosa. d) Non padecer enfermidade ou eiva física que impida o desenvolvemento das funcións ou tarefas correspondentes á praza á que se opte. A estes efectos, establécese a igualdade de condicións das persoas con minusvalía cos demais aspirantes, non podendo fixarse con carácter xeral limitacións físicas ou psíquicas agás nos casos en que sexan incompatibles co normal desenvolvemento das tarefas e funcións correspondentes á praza á que se opte. Nas probas selectivas estableceranse para as persoas con minusvalía que o soliciten expresamente na súa instancia, as adaptacións posibles de tempo e medios para a realización das probas, de forma que gocen de igualdade de oportunidades cos demais participantes. e) Estar en posesión do permiso de conducir tipo B. f) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que houbese sido separado ou inhabilitado. No caso de ser nacional doutro Estado, non acharse inhabilitado ou en situación equivalente nin haber sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. g) Non estar incurso nos supostos de incompatibilidades previstas na lexislación vixente.2.-Os anteriores requisitos, deberanse posuír con referencia ao derradeiro día do prazo de presentación de solicitudes e gozar dos mesmos durante o proceso selectivo.3.-Será nulo o nomeamento dos que estean incursos en causas de incapacidade especifica conforme á normativa vixente.1.-As solicitudes para participar no concurso axustaranse ao modelo que figura no Anexo I desta convocatoria e deberán presentarse presencialmente no Rexistro Xeral do Concello de Mondariz no prazo que se marque na convocatoria por publicar no Boletín Oficial da Provincia de Pontevedra. As presentes bases tamén se publicarán a efectos informativos na páxina web da sede electrónica da Entidade Local Menor de Vilasobroso www.vilasobroso. sedelectronica. gal/ As instancias tamén se poderán presentar na forma que determina o artigo 16.4 da Lei 39/2015, do 1 de outubro, de Procedemento Administrativo Común das Administracións Públicas. Non obstante, neste último caso, os solicitantes deberán adiantar un xustificante de ter presentado a solicitude, debidamente rexistrada dentro do prazo de presentación de instancias, a través de calquera medio que permita deixar constancia (correo e-) que deberá ter entrada no Rexistro da Entidade Local Menor de Vilasobroso antes de que remate o prazo e hora fixados como o último día para a presentación de solicitudes no correo e- vilasobrosotenentidade@gmail. com. Aquelas solicitudes que se presenten fóra do prazo establecido a tal efecto, quedarán excluídas do proceso de selección.2.-Á instancia unirase inescusablemente a seguinte documentación (orixinal ou fotocopia compulsada): a Fotocopia compulsada do Documento Nacional de Identidade. b Fotocopia compulsada de tódolos documentos xustificativos dos méritos que se aleguen, pois non se tomarán en conta nin serán avaliados aqueles que non queden debidamente acreditados, en tódolos seus extremos no momento da presentación da instancia. c De ser o caso, certificación da condición de discapacidade e grao de minusvalía. d De ser o caso, solicitude de adaptación das probas por motivos de minusvalía.3.- Os aspirantes que non posúan a nacionalidade española e sexan nacionais dun Estado membro da Unión Europea, con dereito a participar nalgún proceso selectivo, deberán presentar unha fotocopia do Pasaporte ou documento que acredite a súa identidade e nacionalidade. De se-lo caso, tamén presentarán os documentos que confirmen o vínculo de parentesco e o feito de vivir a expensas ou estar a cargo dunha persoa nacional doutro Estado co que teña o dito vínculo. Así mesmo, deberán achegar unha declaración xurada ou promesa da dita persoa de que non está separado de dereito do seu cónxuxe e, de se-lo caso, do feito de que o aspirante vive ás súas expensas ou de que está ó seu cargo. Os demais aspirantes estranxeiros, xunto coa fotocopia do seu pasaporte en vigor, deberán acompañar copia do documento que acredite que están habilitados a residir e a poder acceder sen limitación ó mercado laboral no Estado español. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das Bases desta convocatoria. Calquera referencia na solicitude de admisión ou na documentación anexa á non aceptación das Bases da convocatoria será motivo de exclusión.4.-Os erros de feito que puideran advertirse poderán ser emendados en calquera intre, de oficio ou a petición do interesado.5.-Os aspirantes quedan vinculados ós datos que fagan constar nas súas solicitudes, podendo demanda-la súa modificación mediante escrito motivado, dentro do prazo establecido no punto 1 desta base para a presentación de solicitudes, transcorrido o cal non se admitirá ningunha petición desta natureza.1.-Rematado o prazo de presentación de instancias, o Alcalde-Presidente da Entidade Local Menor ou o Vogal no que delegue ditará resolución aprobando a lista provisional de aspirantes admitidos e excluídos, con indicación, se é o caso das causas de exclusión. Esta resolución publicarase no Taboleiro de Anuncios da Entidade Local Menor e será determinante para os efectos de posibles impugnacións e recursos, de conformidade co previsto na lei. A resolución pola que se aproba a lista provisional de admitidos/as e excluídos/as será definitiva no caso de non haber excluídos/as.2.- No caso de habelos, os aspirantes excluídos, así como os omitidos na relación de admitidos ou excluídos disporán dun prazo de 2 días hábiles contados a partir do seguinte ó da publicación da resolución no Taboleiro de Anuncios da Entidade Local para presentar as reclamacións oportunas ou emendas de defectos. A presentación de reclamacións, no seu caso, non suspenderá o proceso selectivo, salvo que así o acorde a Alcaldía. Os aspirantes que dentro do prazo sinalado non emenden a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos da realización das probas. De non se presentaren reclamacións dentro deste prazo, a relación de admitidos elevarase a definitiva.3.- Posteriormente, e de selo caso, elaborarase unha nova lista definitiva cos/as candidatos/as definitivamente admitidos/as e excluídos/as, segundo o resultado das emendas a que se refire o parágrafo anterior, que se publicará no Taboleiro de Anuncios do Entidade Local. Na mesma resolución, o/a alcalde/sa ou concelleiro en quen delegue determinará o lugar, hora e data de comezo da fase de oposición, así como a composición do Órgano de selección que se publicará igualmente no Taboleiro de Anuncios do Entidade Local.4.- A inclusión dos aspirantes nas listas de admitidos non supón, en ningún caso, o recoñecemento por parte desta Administración de que aqueles reúnen os requisitos esixidos para ser nomeados para a súa contratación, requisitos que se deberán acreditar segundo o establecido na Base 11ª. 1.- Os membros do tribunal cualificador serán designados polo/a Alcalde/sa segundo o disposto no artigo 60 do Real Decreto Lexislativo 5/2015, de 30 de outubro, polo que se aproba o texto refundido da Lei do estatuto básico do empregado público, e en atención ao principio de imparcialidade e profesionalidade dos seus membros. Estará constituído por un número impar de membros, funcionarios de carreira ou persoal laboral fixo, non inferior a cinco, debendo designarse o mesmo número de suplentes. A totalidade dos seus membros deberá posuír un nivel de titulación igual ou superior á esixida para o acceso á praza obxecto desta convocatoria. Deberá tenderse na súa composición á paridade entre home e muller. A pertenza ao mesmo será sempre a título individual non podendo ostentarse esta en representación ou por conta de ninguén. Non poderán formar parte do tribunal os funcionarios ou laborais fixos que realizaran tarefas de preparación de aspirantes a probas selectivas nos cinco anos anteriores á publicación da convocatoria.2.-O Tribunal Cualificador estará integrado do seguinte xeito: Presidente: un funcionario de carreira ou persoal laboral fixo. Vogais: tres funcionarios de carreira ou persoal laboral fixo Secretario/a: un funcionario de carreira ou persoal laboral fixo, que actuará con voz e voto. A súa composición farase pública na mesma Resolución da Alcaldía pola que se aproba a lista definitiva de aspirantes admitidos e excluídos. Os membros do tribunal deberán absterse de intervir, notificándoo á autoridade convocante, cando concorran as circunstancias previstas nos artigos 23 e 24 da Lei 40/2015, de 1 de outubro, de Réxime xurídico do sector público. Igualmente, os aspirantes poderán recusar aos membros do tribunal cando concorra algunha das circunstancias a que se refire o parágrafo anterior.3.- O tribunal non poderá constituírse nin actuar sen a asistencia de máis da metade dos seus membros (sexan titulares ou suplentes indistintamente). En todo caso será precisa a asistencia do/a Presidente/a e do/a Secretario/a. As decisións adoptaranse por maioría de votos dos membros asistentes, resolvendo en caso de empate o voto de calidade do/a Presidente/a.4.-O Tribunal poderá dispor a incorporación de asesores especialistas para as probas que estime pertinentes, que colaborarán co órgano de selección exclusivamente no exercicio das súas especialidades técnicas sen que sexan integrantes do tribunal, correspondéndolle o asesoramento e ilustración do parecer dos seus membros.5.- O Tribunal poderá adoptar as medidas precisas naqueles casos nos que resulte necesario para que os e as aspirantes con discapacidade gocen de similares condicións ás do resto dos demais aspirantes.6.-O Tribunal cualificador queda autorizado para resolve-las dúbidas que se presenten e tomar os acordos necesarios para a boa orde do proceso selectivo, en todo o non previsto nestas Bases.7.-Aos efectos de percepción de dietas por asistencias por parte dos membros concorrentes ás sesións que celebre o Tribunal cualificador, estarase ao disposto nos artigos 29 e seguintes do Real Decreto 462/2002, de 24 de maio, sobre indemnizacións por razón de servizo.8.-A Alcaldía resolverá de acordo coa proposta do Tribunal, que terá carácter vinculante.1.-Os aspirantes serán citados para o día sinalado para o comezo das probas en chamamento único.2.- Con carácter xeral, para aquelas probas que non poidan celebrarse conxuntamente, os aspirantes serán chamados de acordo coa Resolución do 24 de xaneiro de 2019 da Consellería de Facenda (publicado no DOG núm.25, do 5 de febreiro de 2019) pola que se fai público o resultado do sorteo a que se refire o Regulamento de selección de persoal da Administración da Comunidade Autónoma de Galiza, no que a orde de actuación dos aspirantes empezará por aqueles cuxo primeiro apelido comece pola letra <<Q>>. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes.3.-O Tribunal, salvo razóns que xustifiquen o contrario, adoptará as medidas oportunas para que os exercicios sexan corrixidos sen coñecer a identidade do aspirante. O sistema de selección será o de concurso-oposición. Só se valorarán os méritos que queden correctamente acreditados polos aspirantes. A puntuación máxima nesta fase será de 4 puntos, non sendo necesaria unha puntuación mínima para superar a fase de concurso. A puntuación obtida será sumada á acadada na fase de oposición. Avaliaranse os seguintes méritos: 1 FORMACIÓN (puntuación máxima: 1 punto): Cursos de formación e perfeccionamento que teñan relación co posto de traballo organizados ou financiados polas Administracións Públicas: 2 EXPERIENCIA PROFESIONAL (puntuación máxima: 3,0 puntos): 2.1 Experiencia profesional por servizos prestados en calquera Administración Pública:0,10 puntos por mes por servizos prestados na administración pública.2.2 Experiencia profesional por servizos prestados en postos similares na empresa privada: 0,05 puntos por mes. Estes méritos acreditaranse mediante copia compulsada dos correspondentes contratos de traballo, xunto co certificado de empresa ou informe de vida laboral; ou certificación expedida polo organismo competente que reflicte as tarefas desempeñadas ou calquera outra documentación fidedigna que permita comprobar o posto, a actividade da empresa e a duración do contrato de traballo. No relativo á experiencia profesional non se computarán servizos inferiores a un mes, considerándose a estes efectos, os meses de trinta días. Os servizos prestados a tempo parcial computaranse tomando como referencia a xornada completa de 40 horas a que se fai referencia na Base Terceira desta convocatoria. A documentación acreditativa dos servizos realizados deberá achegarse antes do remate do prazo de presentación de solicitudes. A documentación que se presente fóra deste prazo será considerada achega de nova documentación fóra de prazo e non se terá en conta. Proba práctica: (máximo 6 puntos) Realizarase unha proba práctica a determinar polo tribunal, para avaliar as aptitudes de cada un dos aspirantes, consistentes na realización de traballos sinxelos, recoñecemento de ferramentas ou produtos. Valorarase de 0 a 6 puntos Consistirá na realización das seguintes probas prácticas: Valorarase a rapidez, habilidade, coñecementos no manexo da mesma e o resultado acadado, realizarase nun tempo máximo de 10 minutos. No suposto de que os/as aspirantes non se presenten á fase de oposición quedarán excluídos automaticamente do presente proceso de selección.1.- Rematada a cualificación dos aspirantes, o Tribunal formará a relación de aprobados pola orde de puntuación final obtida, non podendo exceder estes o número de prazas convocadas e faraa pública no Taboleiro de Anuncios do Entidade Local; e será elevada ao/a Sr./Sra. Alcalde/a aos efectos de proceder aos nomeamentos e á correspondente formalización dos contratos de traballo. A cualificación para cada exercicio e aspirante determinarase pola media resultante das cualificacións outorgadas por cada membro do Tribunal. No caso de empate nas puntuación de dous ou máis candidatos, o Tribunal resolverá a favor daquel/a candidato/a que obtivera maior puntuación na fase de oposición. De persistir o empate, resolverase a favor da persoa candidata que conte con maior puntuación no apartado de experiencia profesional.2.- O tribunal elaborará, tamén por orde decrecente de puntuación, unha lista de reserva, cun número de aspirantes que será como máximo igual ao de aprobados, na que figurarán aqueles aspirantes que, aínda que superasen o proceso selectivo, non resultasen aprobados por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado non chegue a formaliza-lo contrato de traballo, o órgano convocante poderá substituílo polo seguinte na orde de puntuación da lista complementaria de reserva, segundo a orde de puntuación acadada, de conformidade co previsto no art.61.8 do Real decreto lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Publico.3.- A resolución nomeando aos candidatos/as seleccionados/as será obxecto de publicación mediante anuncio inserido no Taboleiro de anuncios da Entidade Local.1.- No prazo de 5 días naturais seguintes á data de publicación do resultado da selección, os aspirantes seleccionados deberá xustificar que reúnen os requisitos esixidos na Base 4ª desta convocatoria, presentando os documentos que non foran presentados xunto coa solicitude para participar neste proceso selectivo, é dicir: a Fotocopia compulsada do Documento Nacional de Identidade. b Fotocopia compulsada do número de afiliación á Seguridade Social. c Fotocopia compulsada dos requisitos para acceder ao posto. d Certificado/informe médico actualizado no que se faga constar expresamente que non padece enfermidade ou eiva física que impida o normal desenvolvemento das funcións correspondentes. e Declaración xurada de non ter sido separado, mediante expediente disciplinario, do servizo de ningunha Administración Pública nin atoparse inhabilitado para o exercicio das funcións públicas por sentencia firme. f Declaración xurada de non estar incurso en ningunha das causas de incapacidade específica conforme á normativa vixente. g Declaración xurada de non incorrer en ningún dos supostos de incompatibilidade establecidos na lexislación sobre a materia. Os aspirantes que fixeron valer a súa condición de persoas con minusvalía, deberán acreditar tal condición e así mesmo a súa compatibilidade co desenvolvemento das tarefas e funcións correspondentes á praza, mediante certificación expedida polo Organismo competente na materia.2.- Se dentro do prazo indicado, salvo casos de forza maior, os aspirantes propostos non presentaran a súa documentación ou non acreditaran reunir os requisitos esixidos, non se poderá proceder ao seu nomeamento, quedando anuladas tódalas súas actuacións, sen prexuízo das responsabilidades en que puidera ter incorrido por falsidade na instancia ou na documentación presentada para tomar neste proceso selectivo. Neste caso, a proposta considerase feita a prol do aspirante que, segundo á orde de puntuación obtida, teñan cabida no número de postos convocados; todo elo como consecuencia da citada anulac ión. Unha vez que o/a interesado/a presente a documentación a que se refire o apartado anterior e sendo a mesma conforme, o órgano competente da corporación procederá ó nomeamento do/a aspirante proposto polo tribunal cualificador. Serán nulos os nomeamentos que se efectúen a favor de aspirantes que estean incursos en causas de incapacidade específica conforme á normativa vixente.1.- Mentres non se formalice o contrato e non se incorpore ao posto de traballo, o/a aspirante non terá dereito á percepción económica de ningunha clase.2.- A persoa contratada estará obrigada a prestar a súa xornada de traballo na medida e forma requiridas polo interese do servizo, con horario de mañá ou de tarde, ou fraccionando a xornada se fora preciso, e de acordo coa lexislación aplicable.1.- O persoal contratado quedará sometido a un período de proba de 15 días, conforme ó artigo 14 do Estatuto de Traballadores. Este período de proba non se considerará interrompido polas situacións de incapacidade temporal, maternidade, e adopción ou acollemento, que poidan afectar ao traballador/a.2.-Transcorrido este período de proba se a persoa da que se trate o superase satisfactoriamente, adquirirá plena eficacia o contrato subscrito.1.- Para todo o non previsto nestas bases ou naquilo que as contradigan, será de aplicación supletoria o establecido no Real decreto lexislativo do Estatuto básico do empregado público, na Lei reguladora das bases de réxime local, na Lei de administración local de Galiza, na Lei de medidas para reforma da función pública, no texto refundido da Lei de función pública de Galiza, no Real decreto 896/1991 sobre regras básicas e programas mínimos a que debe axustarse o procedemento de selección dos funcionarios da Administración Local, no Regulamento de selección do persoal da Administración da Comunidade Autónoma de Galiza, no Real decreto 364/1995 polo que se aproba o regulamento xeral de ingreso de persoal ó servizo da administración do estado, no texto refundido da Lei do Estatuto dos traballadores, aprobado por Real decr eto lexislativo 1/1995, de 24 de marzo, e na demais lexislación vixente que sexa de aplicación.2.- Agás a convocatoria que se publicará segundo se establece na base 4ª, os sucesivos actos e comunicacións que se deriven da realización deste proceso selectivo faranse públicos exclusivamente a través do Taboleiro de Anuncios da casa do Entidade Local.3.- Tódolos actos administrativos derivados desta convocatoria, así como da actuación do Tribunal cualificador, poderán ser impugnados polos interesados nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a prosecución do proceso selectivo, salvo que así o decida o órgano convocante do mesmo.4.- Contra as presentes bases e a resolución que as aproba, que pon fin á vía administrativa, poderase interpoñer Recurso Contencioso Administrativo ante o Xulgado contencioso-administrativo, no prazo de dous meses contado desde o día seguinte ao da publicación da convocatoria. Con carácter potestativo e previo, poderá interpoñerse Recurso de Reposición ante o mesmo Órgano que adoptou o acordo de aprobación, no prazo de un mes, contado desde o día seguinte ao da publicación da convocatoria. Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo isto sen prexuízo de que poida exercitar calquera outro que estime procedente. Presidente da Entidade Local Menor de Vilasobroso Eliam Juan Federico Bowler Clario